Document ID: 32004R0322

Uredba Komisije (ES) št. 322/2004
z dne 23. februarja 2004
o spremembi Uredbe Komisije (ES) št. 1291/2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1766/92 z dne 30. junija 1992 o skupni ureditvi trga za žita [1] in zlasti členov 9(2), 12(4) in 13(11) Uredbe ter ustreznih členov drugih uredb o skupnih ureditvah trgov za kmetijske proizvode,
ob upoštevanju naslednjega:
(1) Člen 1 Uredbe Komisije (ES) št. 1291/2000 [2] določa obseg navedene uredbe z navedbo uredb, ki predvidevajo potrdila ali dovoljenja, na katere se nanaša. Uredba Sveta (ES) št. 670/2003 z dne 8. aprila 2003 o določitvi posebnih ukrepov v zvezi s trženjem etilnega alkohola kmetijskega izvora [3] predvideva uvozna in izvozna dovoljenja za etilni alkohol kmetijskega izvora. Treba je pojasniti, da se Uredba (ES) št. 1291/2000 nanaša tudi na dovoljenja skladno z Uredbo (ES) št. 670/2003.
(2) Dosedanja različica člena 1 Uredbe (ES) št. 1291/2000 zajema sklicevanja na uredbe, preklicane in nadomeščene z drugimi. Zaradi jasnosti je treba člen 1 Uredbe (ES) št. 1291/2000 posodobiti.
(3) Najnižji zneski iz člena 15(3) in četrtega pododstavka člena 35(2) Uredbe (ES) št. 1291/2000 za polog in zaseg varščine za dovoljenje so bili določeni na 60 EUR. Zaradi administrativnih stroškov za polog ali zaseg varščine je treba te zneske zvišati.
(4) Člen 45 Uredbe (ES) št. 1291/2000 določa, da kadar ponovnemu uvozu proizvodov na podlagi sistema vrnjenega blaga sledi izvoz enakovrednih proizvodov, ki se uvrščajo v isto podštevilko kombinirane nomenklature, se varščina na dovoljenje ali potrdilo sprosti na zahtevo zadevnih strank, če so izpolnjeni določeni pogoji. Eden od teh pogojev zavezuje izvajalca, da izvaža enakovredne proizvode od carinskega urada v državi članici ponovnega uvoza in imenovanega s strani te države članice. To ustvari dodatne stroške za izvajalce, kadar so enakovredni proizvodi, ki naj se izvažajo, v državi članici, ki ni država članica ponovnega uvoza. To zahtevo je zato treba odpraviti.
(5) Prilogo III Uredbe (ES) št. 1291/2000, v kateri so določene največje količine kmetijskih proizvodov, za katere ni treba predložiti uvoznega ali izvoznega dovoljenja ali potrdila o vnaprejšnji določitvi skladno s četrto alineo člena 5(1) te uredbe, je treba posodobiti.
(6) Skladno z Uredbo Komisije (ES) št. 2336/2003 z dne 30. decembra 2003 z nekaterimi podrobnimi pravili za uporabo Uredbe Sveta (ES) št. 670/2003 o določitvi posebnih ukrepov v zvezi s trženjem etilnega alkohola [4] kmetijskega izvora je treba za uvoz proizvodov iz etilnega alkohola kmetijskega izvora od 27. januarja 2004 predložiti uvozno dovoljenje. Od tega dneva je zato treba določiti najvišje količine zadevnih proizvodov, za katere se ne zahteva dovoljenje v skladu s četrto alineo člena 5(1) Uredbe (ES) št. 1291/2000.
(7) Uredbo (ES) št. 1291/2000 je zato treba ustrezno spremeniti.
(8) Ukrepi, predvideni s to uredbo, so v skladu z mnenji zadevnih upravljalnih odborov -
SPREJELA NASLEDNJO UREDBO:
Člen 1
Uredba (ES) št. 1291/2000 se spremeni na naslednji način:
1. Člen 1 se nadomesti z naslednjim:
"Člen 1
Ob upoštevanju nekaterih izjem, določenih v pravilih Skupnosti za nekatere proizvode, ta uredba določa skupna pravila za izvajanje sistema uvoznih in izvoznih dovoljenj in potrdil o vnaprejšnji določitvi (v nadaljnjem besedilu "dovoljenja". in "potrdila".), ki jih določajo:
- Člen 2 Uredbe Sveta št. 136/66/EGS [5] (olja in masti),
- Člen 8 Uredbe Sveta (EGS) št. 234/68 [6] (žive rastline in rezano cvetje),
- Člen 4 Uredbe Sveta (EGS) št. 2358/71 [7] (semena),
- Člen 8 Uredbe Sveta (EGS) št. 2759/75 [8] (prašičje meso),
- Člen 3 Uredbe Sveta (EGS) št. 2771/75 [9] (jajca),
- Člen 3 Uredbe Sveta (EGS) št. 2777/75 [10] (perutninsko meso),
- Člen 2 Uredbe Sveta (EGS) št. 2783/75 [11] (ovalbumin in laktalbumin),
- Člen 9 Uredbe (EGS) št. 1766/92 (žita),
- Člen 17 Uredbe Sveta (EGS) št. 404/93 [12] (banane),
- Člen 9 Uredbe Sveta (ES) št. 3072/95 [13] (riž),
- Člen 31 Uredbe Sveta (ES) št. 2200/96 [14] (sadje in zelenjava),
- Člen 11 Uredbe Sveta (ES) št. 2201/96 [15] (predelani proizvodi iz sadja in zelenjave),
- Člen 29 Uredbe Sveta (ES) št. 1254/1999 [16] (goveje in telečje meso),
- Člen 26 Uredbe Sveta (ES) št. 1255/1999 [17] (mleko in mlečni proizvodi),
- Člen 59 Uredbe Sveta (ES) št. 1493/1999 [18] (vino),
- Člen 6 Uredbe Komisije (ES) št. 1520/2000 [19] (kmetijski proizvodi, izvoženi kot blago, ki ni zajeto v Prilogi I k Pogodbi),
- Člen 22 Uredbe Sveta (ES) št. 1260/2001 [20] (sladkor, izoglukoza in inulinov sirup),
- Člen 13 Uredbe Sveta (ES) št. 2529/2001 [21] (ovčje in kozje meso),
- Člen 4 Uredbe Sveta (ES) št. 670/2003 [22] (alkohol)".
2. v členu 15(3) se "60 evrov" nadomesti s "100 evrov";
3. v členu 35(2), drugi pododstavek, se izraz "60 evrov" nadomesti s "100 evrov".
4. Druga alinea v členu 45(2)(a) se črta.
5. Naslednji pododstavek se doda drugi alinei člena 45(2)(b): "Izvoznik mora v zadovoljstvo izvoznega carinskega urada preskrbeti vse potrebne podatke o značilnostih proizvoda in namembnem kraju."
6. Priloga III se nadomesti z besedilom v Prilogi k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Člen 1(3) se uporablja za dovoljenja ali potrdila, katerih veljavnost ni potekla na dan začetka veljavnosti te uredbe.
Člen 1(4) in (5) se uporablja za izvoz enakovrednih proizvodov, katerih carinske formalnosti so bile sprejete od dneva začetka veljavnosti te uredbe.
Glede točke N Priloge III (alkohol) se člen 1(6) uporablja od 27. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. februarja 2004

Labels: 3
6